Butina

**Butina**, **but** ili **bedro** – kod čovjeka – je dio tijela između karlice i koljena. Anatomski, to je dio donjih ekstremiteta = **natkoljenica**.
Jedinstvena i jedina kost u butini je butna kost (femur). Ova kost je vrlo gusta i jaka (zbog visokog udjela kortikalne kosti), i formira loptasti nastavak za zglob u kuku i modificira šarkasti zglob koljena.

## Struktura
### Kosti
Butna kost (femur) je jedina kost j u butini i služi kao mjesto pričvršćivanja svih mišića u bedru. glava femura se zglobljava sa acetabulumom u karličnoj kosti formirajući zglob kuka, dok distalni dio femura artikulira sa tibijom i koljenom u koljenskom zglobu. Većina mjera femura pokazuje da je najsnažnija kost u tijelu. Femur je ujedno i najduža kost u tijelu
Femura je kategoriziran kao duga kost i sastoji se od dijafize, osovine (ili tijela) i dva epifize ili ekstremiteta koji se zglobljabvaju sa susjednim kostima u kuku i koljenu.

### Mišićni dio
Na poprečnom presjeku, bedro je podijeljena na tri odvojena odjela (lože), podijeljena pomoću ovojnica, od kojih svaka sadrži mišiće. Ove lože koriste femur kao osu, a odvojene su mebranama snažnog vezivnog tkiva (ili pregradama). Svaki od ovih pregrada ima sopstveno napajanje krvilju i inervaciju živcem, a sadrži različite grupe mišića.
* Medijalni odjel natkoljenice, adduktor;
* Zadnja odjel natkoljenice, fleksor, zadnja loža:
* Prednji odjel natkoljenice, ekstenzor.

Prednji odjel butinog mišića uključuje *musculus pectineus*, *musculus sartorius* i četiri mišića koje čine *musculus quadriceps*: *musculus rectus femoris*, *musculus vastus medialis*, *musculus vastus intermedius* i *musculus vastus lateralis*.

Zadnji dio mišića butine su mišići zadnje lože, koji uključuju *musculus semimembranosus*, *musculus semitendinosus* i *musculus biceps femoris*.

Medijalni prostor su mišići *musculus adductor magnus*, *musculus adductor longus*, *musculus adductor brevis* i *musculus gracilis*.

Uobičajeno je da se pomenuti mišići butine grupiraju u tri lože:
***prednja loža** gdje se nalaze terzijski mišić (*m. sartorius*) i četvoroglavi bedreni mišić (*m. kvadriceps femoris*: *m. rectus femoris*, *m. vastus medialis*, *m. vastus intermedius*, *m. vastus lateralis*);
***unutrašnja loža**, u kojoj je pet adduktora (*m. adductor magnus*, *m. adductor longus*, *m. adductor brevis*, *m. pectineus* i *m. gracilis*);
***zadnja loža**, u kojoj se nalaze tri mišića: dvoglavi butni mišić (*m. biceps femoris*) polutetivni (*m. semitendinosus*) i *m. semimembranosus*.

### Snabdijevanja krvlju
Dovod arterijske krvi se odvija preko femoralne i opturatorne arterije. limfni sudovi potpuno prate dovode arterija i odvode u slabinsko limfno stablo, na odgovarajućoj strani, koji se ulijevaju u hilusni rezervoar.
Duboki venska sistem bedra se sastoji od femoralne vene, proksimalnog dijela poplitealne vene i raznih manjih sudova; to su mjesta proksimalne duboke venske tromboze. *Venae perfortantes * spajaju duboki i površni sistem, koji se sastoji od velike safenozne vene (na mjestu proširenih vena).

## Klinički značaj
Slabost butine može dovesti do tzv. pozitivnog Goversovog znaka pri fizičkom pregledu.

## Dodatne slike

Datoteka:Thigh muscles front.png|Prednji dio butnih mišića iz Grayove Anatomije ljudskog tijela iz 1918.
Datoteka:Thigh muscles back.png|Leđni dio butnih mišića zadnjičnog i zadnje femurske regije (Grayov anatomski atlas)
Datoteka:Gray432.png|Poprečni presjek sredine buta
Thigh_cross_section.svg|Poprečni presjek buta
Gray436.png|*Musculus obturator externus*

## Također pogledajte
*Ruka
*Karlica
*Noga

## Reference
## Vanjski linkovi
Kategorija:Anatomija
Kategorija:Anatomija donjih ekstremiteta